\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E:

Številka: 090-148/2023-3130-2

Datum: 11. 1. 2024

**Zadeva: Izvajanje Zakona o dostopu do informacij javnega značaja – mnenje ministrstva**

Zveza: vaš dopis z dne 21. 11. 2023

Spoštovani,

prejeli smo vaš dopis v zvezi z vnosom [zavezancev za informacije javnega značaja v Register zavezancev za informacije javnega značaja (RZIJZ)](https://www.ajpes.si/Registri/Drugi_registri/Zavezanci_za_informacije_javnega_znacaja/Splosno), ki ga vodi AJPES na podlagi Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1).

Na vašem ministrstvu imate Sektor za rudarstvo, ki sklepa koncesijske pogodbe za izkoriščanje različnih vrst mineralnih surovin na določenem pridobivalnem prostoru. Vsi ti subjekti, podatki in celo scan koncesijske pogodbe se sicer nahajajo v Rudarski knjigi, ki je objavljena na spletni strani: www <https://ms.geo-zs.si/> in javno dostopna. Ker na podlagi pregleda RZIJZ ti subjekti do sedaj niso bili vneseni v RZIJZ, nas prosite za mnenje, ali je potrebno nosilce tovrstne koncesijske pogodbe vnesti v RZIJZ.

Ministrstvo za javno upravo poudarja, da je namen RZIJZ na enem mestu zagotoviti pregled nad vsemi poslovnimi subjekti, ki **so porabniki javnih sredstev** (državni organi, organi lokalnih skupnosti, javne agencije, javni skladi in druge osebe javnega prava, nosilci javnih pooblastil in izvajalci javnih služb) **oziroma poslujejo s sredstvi v lasti države in občin** (gospodarske družbe in druge pravne osebe zasebnega prava pod prevladujočim vplivom države, občin ali drugih oseb javnega prava). Ti zavezanci so na podlagi ZDIJZ dolžni prosilcu posredovati vse informacije, ki izvirajo iz delovnega področja organa **(izvajanje javnopravnih nalog)**, nahajajo pa se v obliki dokumenta, zadeve, dosjeja, registra, evidence ali drugega dokumentarnega gradiva, ki ga je organ izdelal sam, v sodelovanju z drugim organom, ali pridobil od drugih oseb.

RZIJZ vodi pristojna organizacija za javnopravne evidence in storitve, ustanovljena v skladu z zakonom, ki ureja plačilni promet (v nadaljnjem besedilu: AJPES) na podlagi **3.b člena** ZDIJZ in Pravilnika o vzpostavitvi in vodenju Registra zavezancev za informacije javnega značaja[[2]](#footnote-2). Zavezanci so v register zavezancev vpisani in iz njega izbrisani neposredno na podlagi podatkov iz uradnih evidenc, navedenih v 3.c členu ZDIJZ in podatkov posredovanih v skladu s prvim in drugim odstavkom 3.č člena ZDIJZ.

ZDIJZ v 3.č členu ZDIJZ za nekatere vrste pravnih subjektov določa obveznost posredovanja podatkov, ki jih AJPES naknadno vpiše v register. Tako ministrstva in organi samoupravnih lokalnih skupnosti pristojni organizaciji posredujejo elektronsko prijavo za vpis zavezancev v register zavezancev iz svoje pristojnosti, **in sicer za osebe javnega prava, izvajalce javnih služb in nosilce javnih pooblastil ter pravne osebe zasebnega prava, ki niso gospodarske družbe, v katerih je eden od ustanoviteljev ministrstvo** oziroma organ samoupravne lokalne skupnosti, najkasneje v 15 dneh po ustanovitvi osebe javnega ali zasebnega prava oziroma od podelitve javnega pooblastila ali začetka izvajanja javne službe ter posredujejo elektronsko prijavo za izbris najkasneje v 15 dneh po prenehanju obstoja pogojev za zavezanost po tem zakonu. Kadar gre za zavezanca iz državne pristojnosti, elektronsko prijavo posreduje pristojno ministrstvo. Obveznost posredovanja prijave v register zavezancev za vpis osebe zasebnega prava, ki ni gospodarska družba, v roku iz prejšnjega odstavka, velja tudi za druge osebe javnega prava, ki v njih nastopajo kot ustanovitelji. Po prejemu popolne prijave za vpis ali izbris iz registra zavezancev AJPES izvede vpis oziroma izbris zavezanca iz registra zavezancev in o tem obvesti prijavitelja.

Tako npr. način in oblike izvajanja gospodarskih javnih služb določa Zakon o gospodarskih javnih službah /ZGJS/[[3]](#footnote-3).Z gospodarskimi javnimi službami se zagotavljajo materialne javne dobrine kot proizvodi in storitve, katerih trajno in nemoteno proizvajanje v javnem interesu zagotavlja Republika Slovenija oziroma občina ali druga lokalna skupnost zaradi zadovoljevanja javnih potreb, kadar in kolikor jih ni mogoče zagotavljati na trgu.Način opravljanja gospodarske javne službe predpiše država z zakonom oziroma lokalna skupnost z odlokom. Medsebojno (koncesijsko) razmerje se uredi s koncesijsko pogodbo. Koncesijsko razmerje preneha s prenehanjem koncesijske pogodbe, z odkupom koncesije s strani koncendenta, z odvzemom koncesije ali s prenosom koncesije na drugo osebo.

Število zadetkov: 1 (prikazujem od 1 do 1)

Odgovora na konkretno vprašanje »ali je treba subjekte oziroma nosilce koncesijske pogodbe za izkoriščanje različnih vrst mineralnih surovin na določenem pridobivalnem prostoru vpisati v register zavezancev po ZDIJZ« ne moremo podati, ker je ugotavljanje dejstev o lastniški strukturi družbe, oziroma drugih dejstev in okoliščin (npr. obstoj koncesijske pogodbe), ki so pomembna za vpis oziroma izbris družbe iz RZIJZ v pristojnosti predlagatelja vpisa. Pri tem opozarjamo na razliko med sklenitvijo koncesijske pogodbe in izdajo dovoljenja za opravljanje določene dejavnosti (podelitev licence). Pri koncesiji za izvajanje javne službe gre za prenos obveznosti, ki bi jo morala opravljati država, na gospodarski subjekt, medtem ko gre pri licenci zgolj za dovoljenje in potrdilo, da določena družba izpolnjuje zakonske pogoje, da lahko določeno dejavnost opravlja.[[4]](#footnote-4)

Lep pozdrav,

Pripravil: Mateja Mahkovec

Ciril Repnik generalna direktorica

sekretar

Poslati po E-pošti:

- naslovniku

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

   in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. Uradni list RS, št. [47/14](http://www.uradni-list.si/1/objava.jsp?sop=2014-01-1972). [↑](#footnote-ref-2)
3. Uradni list RS, št. [32/93](https://www.tax-fin-lex.si/Dokument/Podrobnosti?rootEntityId=E_ca31e599-b65a-4daf-ad3f-51ec28943b9c), [30/98 - ZZLPPO](https://www.tax-fin-lex.si/Dokument/Podrobnosti?rootEntityId=aE_b065aa8a-2494-4b8f-ae66-889575947f21), [127/06 - ZJZP](https://www.tax-fin-lex.si/Dokument/Podrobnosti?rootEntityId=aE_b2a3eb83-f495-441f-8619-63f4da47d17e), [38/10 - ZUKN](https://www.tax-fin-lex.si/Dokument/Podrobnosti?rootEntityId=023b46d8-c0a7-40a1-92df-e2b20ca54446), [57/11 - ORZGJS40](https://www.tax-fin-lex.si/Dokument/Podrobnosti?rootEntityId=422653a6-07eb-4d1b-9ee8-297abc27583a). [↑](#footnote-ref-3)
4. Sodba Upravnega sodišča RS št. I U 273/2021-11 z dne 20.07.2022. [↑](#footnote-ref-4)